23/10/2019 | Administración LocalMunicipal
Vedra
Secretaría-Intervención
Bases reguladoras da convocatoria de axudas para o ensino e o transporte do Concello de Vedra. Curso ecsolar 2019/2020

O Pleno do Concello, en sesión ordinaria celebrada o día trinta de setembro de 2019, por unanimidade dos seus membros, aprobou as seguintes bases reguladoras da convocatoria de axudas para o ensino e o transporte para o curso escolar 2019/2020 O obxecto das presentes bases é regular a convocatoria pública para a concesión de bolsas de estudos destinadas a favorecer a escolarización pública e formación universitaria en familias do concello de Vedra. Para ser beneficiario/a destas axudas é preciso cumprir os seguintes requisitos: a) Cursar estudos nalgún dos seguintes centros de ensino para os que se solicita a axuda: -PRIMARIA E INFANTIL: todos os centros públicos do Concello -ESO: CPI de Vedra -FP: calquera centro público -BACHARELATO: calquera centro público -UNIVERSITARIOS: calquera universidade pública galega, agás que a titulación que estude non exista no Sistema Universitario Galego. -ENSINANZAS DE RÉXIME ESPECIAL-ENSINANZAS ARTÍSTICAS SUPERIORES: calquera centro galego. -O ALUMNADO cuxas necesidades educativas especiais impidan a súa escolarización nun centro ordinario do municipio, poderá solicitar a axuda para a asistencia a un Centro de educación especial. b) Que a capacidade económica familiar non supere os límites establecidos na base sexta da presente convocatoria. c) Estar empadroado/a no Concello de Vedra e ser fillo/a dependente económicamente. No caso de que o/a solicitante sexa menor de 25 anos e desenvolva actividade laboral ou perciba outros ingresos, poderán acceder a esta axuda, a tal efecto computaránselle ditos ingresos ao 50%. d) Presentar certificado de matrícula (ou resgardo de ter pagada a matrícula, selado pola entidade bancaria) do/a alumno/a para o curso 2019/2020 e) Cumprir os requisitos para obter a condición de beneficiario/a, recollidos nos artigos 13 da Lei 38/2003, do 17 de novembro, Xeral de Subvencións e 10 da Lei 9/2007, do 13 de xuño, de Subvencións de Galicia. f) As axudas serán solicitadas polos representantes legais do alumnado: os país/nais ou titores/as, e no caso de alumnos/as de entre 18 e 25 anos poderán facelo tamén as propias persoas beneficiarias. g) Poderán ser beneficiarios/as da axuda de transporte os estudantes que non conten con transporte gratuito aos seus centros de ensino e os non bonificados pola tarxeta de transporte metropolitano. Alumnado de: a. Formación Profesional b. Bacharelato c. Universitarios d. Alumnado de ensinanzas de réxime especial. a) As solicitudes para a concesión destas axudas formalizaranse no impreso normalizado que se inclúe como Anexo I e poderá así mesmo obterse nas oficinas xerais (Rexistro) do Concello de Vedra ou ben a través da páxina web: www.concellodevedra.com b) Xunto coa solicitude, no modelo normalizado e debidamente cuberto, presentarase a seguinte documentación: – Fotocopia do DNI do/a solicitante. – Fotocopia do libro de familia no que figuren todos os membros da unidade familiar. – Fotocopia da declaración da renda correspondente ao último exercicio das persoas proxenitoras ou titores/as legais no que se computarán o rendemento neto previo dos rendementos do traballo, o rendemento do capital mobiliario e o rendemento do capital inmobiliario. No caso de non estar obrigados/as a presentar a declaración do IRPF, copia da notificación-liquidación ou certificado acreditativo do nivel de rendas emitido pola Axencia de Administración Tributaria que corresponda. Excepcionalmente, se a unidade familiar alega carecer de recursos, ou quere acreditar unha situación excepcional, imprevista ou de carácter de especial necesidade que afecte negativamente á situación familiar solicitarase informe social dos servizos sociais comunitarios. Nos casos de separación ou divorcio estase ao previsto na Base 6ª para a determinación dos membros da unidade familiar. Os/as fillos/as de entre 18 e 25 anos inclusive, que perciban rendas e non figuren na declaración da renda dos proxenitores aínda que residan con eles, deberán acreditar os seus rendementos e computarán como ingresos da unidade familiar. No caso de presentar solicitudes para varios irmáns/ás, non é necesario duplicar documentación. – Certificado ou xustificante da matrícula expedido polo centro educativo ou resgardo de ter pagada a matrícula co selo bancario, de ser o caso. – Anexo II: Declaración responsable de atoparse ao corrente coas obrigas tributarias e da Seguridade social, de non estar incurso/a en ningunha das prohibicións para obter a condición de beneficiario/a de subvencións públicas e de estar ao corrente no cumprimento de obrigas por reintegro de subvencións, e autorización ao Concello de Vedra para que realice as comprobacións oportunos durante o proceso. Cando o beneficiario/a sexa menor de idade a declaración será asinada polo representante legal que figure como solicitante. – Certificado que acredite a situación de dependencia ou o grao de discapacidade nun grao igual ou superior ao 33% dalgún membro da unidade familiar, se procede. – Certificado que acredite a situación de desemprego por un período superior a 6 meses durante o ano 2019 dalgún membro da unidade familiar, se procede. – Documentación acreditativa da situación de familia monoparental ou de ausencia de ambos os dous proxenitores. Entenderase por familia monoparental á definición que se establece no artigo 13 Lei 3/2011, do 30 de xuño, de apoio á familia e á convivencia de Galicia, isto é, o núcleo familiar composto por un único proxenitor ou proxenitora que NON conviva con outra persoa coa que manteña unha relación análoga á conxugal e os fillos ou as fillas menores ao seu cargo, sempre que o outro proxenitor ou proxenitora NON contribúa economicamente ao seu sustento. – Saldo medio das contas bancarias, depósitos e valores de todos os membros da unidade familiar no exercicio anterior. a) A solicitude presentarase no Rexistro xeral do Concello de Vedra, de luns a venres en horario de atención ao público, ou ben a través da sede electrónica (dispoñible durante as 24 h, os 365 días do ano), ou a través das formas establecidas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas. b) O prazo de presentación de solicitudes será de 20 días hábiles contados a partir do seguinte ao da publicación destas bases no Boletín Oficial da Provincia. O Concello de Vedra aboará as bolsas ás persoas beneficiarias que reúnan todos os requisitos previstos na base segunda e presenten a súa solicitude dentro do prazo establecido na convocatoria xunto coa documentación requirida na base terceira. Os importes máximos das axudas de ensino, por alumno/a e curso serán os que se reflicten na seguinte táboa: Os importes das axudas de transporte, por alumno e curso determinaranse en función da situación do centro educativo, tal e como se indica na seguinte táboa: Na valoración das solicitudes teranse en conta a capacidade económica familiar e o exercicio fiscal último. A capacidade económica familiar englobará os ingresos de todos os membros da unidade familiar divididos polo número de membros computables. Para o previsto nestas bases considérase que compoñen a unidade familiar: – As persoas proxenitoras non separadas legalmente e, no seu caso, o/a titor/a ou persoa encargada da garda e protección do menor. – Os/as fillos/as menores de idade, con excepción das persoas emancipadas. – Os/as fillos/as maiores de idade con discapacidade física, psíquica ou sensorial ou incapacitados/as xudicialmente, suxeitos á patria potestade prorrogada ou rehabilitada. – Os/as fillos/as solteiros/as menores de vinte e cinco anos e que convivan no domicilio familiar a 31 de decembro do ano inmediato anterior a aquel no que comeza o curso escolar para o que se solicita a bolsa sempre que non tiveran un contrato de traballo ou percibiran recursos (agás bolsas) durante o ano. – No caso de familias monoparentais, para os efectos do cálculo da capacidade económica familiar, incrementarase nun 0,8 o número real de membros que compoñen a unidade familiar. Considerarase familia monoparental aquel “núcleo familiar composto por un único proxenitor ou proxenitora que non conviva con outra persoa coa que manteña unha relación análoga á conxugal e os fillos ou as fillas menores ao seu cargo, sempre que o outro proxenitor ou proxenitora non contribúa economicamente ao seu sustento” (artigo 13 da Lei 3/2011), coa xustificación documental pertinente. – No caso de ausencia de ambas as dúas persoas proxenitoras, para os efectos do cálculo da renda per cápita, incrementarase nun 1,6 o número real de membros que compoñen a unidade familiar. – Cando non exista vínculo matrimonial a unidade familiar entenderase constituída polas dúas persoas proxenitoras e todos os seus descendentes que convivan con elas e que reúnan os requisitos do apartado anterior. – No caso de separación ou divorcio, non se considerará membro da unidade familiar aquel que non conviva coa persoa solicitante da bolsa de axuda. En cambio, si terá a consideración de membro computable o novo/a cónxuxe ou persoa unida ao pai/nai e que sí conviva coa persoa solicitante. A separación ou divorcio acreditarase mediante sentenza xudicial que determine esta, ou convenio regulador onde conste a custodia do/da menor. A valoración das solicitudes presentadas efectuaranse segundo o seguinte cadro de puntuacións: Para o cómputo da capacidade económica teranse en conta os ingresos líquidos máis o 3% do valor catastral do patrimonio, excluída a vivenda habitual, así como do capital mobiliario de todos os membros da unidade familiar. As capacidades económicas per cápita superiores a 9.000€ non terán dereito a axuda de ensino, e as capacidades económicas per cápita superiores a 6.000€ non terán dereito a axuda de transporte. Ademais da capacidades económicas per cápita teranse en conta as seguintes circunstancias sempre que se acrediten co correspondente certificado: a) Se algún membro da unidade familiar ten unha discapacidade igual ou superior ao 33%, ou situación de dependencia valorada SAAD, puntuarase esta circunstancia con 2 puntos adicionais. b) Cando o pai/nai ou titor/a acrediten a situación de desemprego durante máis de seis meses no ano anterior, incrementarase a valoración con 2 puntos adicionais. O importe total para axudas de ensino e transporte prevese en 10.000 euros, imputados ao crédito do exercicio 2020 na aplicación orzamentaria 320-48000 A concesión da axudas quedará condicionada á existencia de crédito axeitado e suficiente no momento da resolución da concesión. Unha vez rematado o prazo de presentación de solicitudes, estas serán valoradas pola comisión avaliadora conforme aos criterios establecidos na base 6ª. Posteriormente publicarase no taboleiro de edictos do Concello e na páxina web municipal (www.concellodevedra.com) unha listaxe provisional na que se incluirá a data de apertura do prazo de 10 días para emenda de documentación. Transcorrido este prazo a Comisión emitirá unha proposta definitiva que será fiscalizada pola Intervención municipal e de seguido procederase á súa aprobación pola Xunta de Goberno Local así como á súa publicación no taboleiro de edictos do Concello e na citada web municipal. A percepción destas axudas será compatible coa percepción doutras coa mesma finalidade que se poidan percibir doutras administracións. A comisión avaliadora das solicitudes e documentación estará formada por: - Presidente, o Alcalde, ou Concelleiro/a en quen delegue - Secretario, o Secretario-Interventor municipal ou persoa en quen delegue - Tres vogais: entre os que estará o/a Técnico/a de Servizos Sociais ou persoa en quen delegue. Concedida a axuda, a documentación xustificativa presentarase antes do día 31 de xaneiro do 2020. A citada documentación estará composta de: -Facturas orixinais ou copia cotexada, expedidas a nome do pai/nai, titor/a legal do alumno/a ou persoa beneficiaria, ou, no seu caso certificado selado do gasto en material expedido polo centro educativo, que acrediten o gasto realizado en material escolar ou libros. As facturas deberán ter unha data posterior a 1 de setembro de 2019. Non se admitirán facturas que non cumpran estes requisitos. -Certificado de titularidade de Conta bancaria na que se procederá ao pagamento e que deberá coincidir co nome da persoa solicitante. Concederanse as presentes axudas ata o límite orzamentario previsto na aplicación orzamentaria destinada para tal fin no Orzamento do Concello de Vedra para o ano correspondente. Se se superase esta contía na valoración das solicitudes, priorizarase a concesión de axudas ás unidades familiares que obteñan maior puntuación na valoración das solicitudes. Vedra, 17 de outubro de 2019 O Alcalde Asdo. Carlos Martínez Carrillo DATOS DO/DA SOLICITANTE (PAI/NAI-TITOR/TITORA/ ALUMNADO ENTRE 18 A 25 ANOS) NOME E APELIDOS NIF ENDEREZO TELÉFONO IBAN: CC: DATOS DO/A ALUMNO/A NOME E APELIDOS CURSO CENTRO DE ESTUDOS AXUDA SOLICITADA: AXUDA DE ENSINO AXUDA DE TRANSPORTE – DOCUMENTACIÓN OBRIGATORIA QUE SE ACHEGA (marque cun x) (unha soa fotocopia para todas as solicitudes da mesma unidade familiar):  Fotocopia do DNI do/da solicitante (pai/nai-titor/titora ou alumnado entre 18 e 25 anos.  Fotocopia do libro de familia no que figuren todos os membros da unidade familiar.  Ingresos da unidade familiar (elixir a opción que corresponda): (unha soa fotocopia para todas as solicitudes da mesma unidade familiar):  Fotocopia da declaración da renda (IRPF) 2018.  Certificado da AEAT de non ter presentado a declaración no que se acrediten os ingresos obtidos no exercicio 2018.  Saldo das contas bancarias, depósitos e valores de todos os membros da unidade familiar a 31 de decembro de 2018.  Outra documentación xustificativa dos ingresos da unidade familiar.  Certificado ou xustificante da matrícula expedido polo centro educativo ou resgardo de ter pagada a matrícula co selo bancario, de ser o caso  Declaración responsable do/da solicitante segundo Anexo II. (marque cun x):  Certificado que acredite o grao de minusvalía dalgún membro da unidade familiar (se procede).  Certificado que acredite a situación de dependencia recoñecida.  Certificado que acredite a situación de desemprego por período superior a 6 meses dalgún membro da unidade familiar (se procede) durante o ano 2019.  Documentación acreditativa da situación de familia monoparental ou de ausencia de ambos os dous proxenitores.  Título de familia numerosa Vedra,. de. de 2019 Asdo.:. SR. ALCALDE-PRESIDENTE DO CONCELLO DE VEDRA (A CORUÑA) D./D.ª__________________________________________________________________________________________________, con NIF/pasaporte _______________________________________, pai, nai, titor/a do/a, dos/das alumno/a, alumnos/as, alumnos solicitantes de 18 a 25 anos ___________________________________________, 1.-Estar ao corrente no cumprimento das obrigas tributarias e fronte á Seguridade Social.2.- Non estar incurso/a en ningunha das prohibicións para obter a condición de beneficiario/a de subvencións públicas recollidas nos artigos 13 da Lei 38/2003, de 17 de novembro, Xeral de Subvencións e 10 da Lei 9/2007, do 13 de xuño, de Subvencións de Galicia.3.- Estar ao corrente no cumprimento de obrigas por reintegro de subvencións.4.- Só para solicitantes de axuda de transporte (Marcar)  Non ser beneficiario do transporte bonificado e non dispoñer de transporte escolar gratuíto. - Ao concello de Vedra para que realice as comprobacións oportunas en relación cos apartados anteriores, durante todo o período que dure o proceso de concesión e pago das axudas para o curso 2019/20120 ______________________, ______ de ________________ de 20___ Asdo.:____________________________________________________ SR. ALCALDE-PRESIDENTE DO CONCELLO DE VEDRA (A CORUÑA)